CELEX: C2006/294/118
Language: lt
Date: 2006-12-02 00:00:00
Title: Byla T-274/06 2006 m. spalio 6 d. pareikštas ieškinys byloje Estaser El Mareny prieš Komisiją

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/58
            
         2006 m. spalio 6 d. pareikštas ieškinys byloje Estaser El Mareny prieš Komisiją
   (Byla T-274/06)
   (2006/C 294/118)
   Proceso kalba: ispanų
   Šalys
   
      Ieškovė: Estaser El Mareny, S.L. (Valencija, Ispanija), atstovaujama advokatų A. Hernández Pardo,. S. Beltrán Ruiz ir L. Ruiz Ezquerra
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. balandžio 12 d. Komisijos sprendimą, susijusį su procedūra pagal EB sutarties 81 straipsnį (byla COMP/B-1/38.348 Repsol CPP).
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Šis ieškinys buvo pareikštas dėl 2006 m. balandžio 12 d. Komisijos sprendimo, kuriuo pastaroji institucija pagal 2002 m. gruodžio 16 d. Tarybos reglamento (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (1) 9 straipsnio 1 dalį priėmė REPSOL CPP pasiūlytus įsipareigojimus.
   Šis sprendimas buvo priimtas procedūroje pagal REPSOL CPP paraišką gauti pažeidimo nebuvimo patvirtinimą arba, priešingu atveju, individualią išimtį dėl susitarimų ir (arba) tipinių sutarčių, kuriais ši įmonė vykdė savo kaip degalų motorinėms transporto priemonėms tiekėjo veiklą Ispanijos degalinėse.
   Komisijos priimtame įsipareigojimų pasiūlyme REPSOL CPP būtent įsipareigoja padidinti metinį galinčių pakeisi tiekėją degalinių skaičių ir šiuo tikslu REPSOL CPP numato pasiūlyti degalinių savininkams (valdytojams) galimybę supirkti uzufrukto ar pastatų naudojimo teises į turtą, vis dėlto nustatant, kad valdytojas paisys kai kurių sąlygų.
   Grįsdama savo prašymą, sudariusi su REPSOL CPP tiekimo sutartį ieškovė, degalinės valdytoja, teigia, kad:
   
               a)
            
            
               REPSOL CPP ir degalinių sudarytos sutartys pažeidinėjo ir pažeidžia Bendrijos teisės išlygoms nekonkuruoti nustatytus terminus. Iš tikrųjų, iki REPSOL CPP pasiūlytų įsipareigojimų, Komisija ruošėsi priimti sprendimą, kuris konstatuotų pažeidimą ir nurodytų jį nutraukti.
            
         
               b)
            
            
               Todėl nagrinėjamos sutartys turi būti laikomos niekinėmis pagal EB sutarties 81 straipsnio 2 dalį.
            
         
               c)
            
            
               Komisija negali dėl įsipareigojimų procedūros šių sutarčių paversti galiojančiomis, jei pažeidimą padaręs subjektas nėra įpareigojamas tuojau užbaigti ribojančios veiklos, o jam tik nurodoma suteikti galimybę supirkti pirma laiko. Kita vertus, net jei per ilgas išlygų nekonkuruoti terminas būtų konkurenciją reglamentuojančių teisės aktų pažeidimo priežastis, perkant turtą iš valdytojo, jis nurodo sumokėti kainą, apskaičiuotą būtent pagal teisėms į turtą nustatyto termino likusių metų skaičių.
            
         Galiausia, ieškovė nurodo principo, pagal kurį teisės subjektas negali gauti naudos iš savo paties neteisėtų veiksmų, nei nepagrįstai praturtėti, pažeidimą.
   
      (1)  OL 2003 L.1, p. 1.